《道逢散遣之卒云讲和退师无所用之矣辄以二》
宋代·宗泽

翁拥麾幢我为儿，剩闻窃睹皆兵机。
其中袭击不容瞬，飙行电制犹逶迤。
戎人长驱越大河，天下震惊观阙危。
肉食之谋殊未臧，我愤切骨其谁知。
慨然奏疏金马门，力陈盟赂损国威。
严尤下策尤可笑，晃错上书亦奚为，
道路荆棘初剪除，花如步障吾东之。
八年闭户尺蠖屈，一旦渡关匹马驰。
行行侧身听戎捷，忽闻募士诏遣归。
浓书大墨榜教诏，曰敌悔过今退师。
羽檄向来召貔虎，乃咏出车歌杕杜。
橐兵销刃兵犹怒，却把鉏犁农歌舞。
君王神武今艺祖，尔如不归污我斧。

作者简介：宗泽（1060年1月20日—1128年7月29日），字汝霖，汉族，浙东乌伤（今浙江义乌）人，宋朝名将。刚直豪爽，沉毅知兵。进士出身，历任县、州文官，颇有政绩。宗泽在任东京留守期间，曾20多次上书高宗赵构，力主还都东京，并制定了收复中原的方略，均未被采纳。他因壮志难酬，忧愤成疾，七月，临终三呼“过河”而卒。死后追赠观文殿学士、通议大夫，谥号忠简。著有《宗忠简公集》传世。